KOMISSION TÄYTÄNTÖÖNPANOPÄÄTÖS,

annettu 28 päivänä elokuuta 2017,

Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muuttamista koskevan pyynnön julkaisemisesta Euroopan unionin virallisessa lehdessä

(Pla I Llevant (SAN))

(2017/C 284/07)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,

sekä katsoo seuraavaa:

Espanja on asetuksen (EU) N:o 1308/2013 105 artiklan mukaisesti esittänyt pyynnön nimityksen ”Pla I Llevant” eritelmän muuttamisesta.

Komissio on tutkinut kyseisen pyynnön ja todennut, että asetuksen (EU) N:o 1308/2013 93–96 artiklassa, 97 artiklan 1 kohdassa sekä 100, 101 ja 102 artiklassa säädetyt edellytykset täyttyvät.

ON PÄÄTTÄNYT SEURAAVAA:

Ainoa artikla

Asetuksen (EU) N:o 1308/2013 105 artiklan mukainen nimityksen ”Pla I Llevant” (SAN) eritelmän muutospyyntö esitetään tämän päätöksen liitteessä.

Asetuksen (EU) N:o 1308/2013 98 artiklan mukaisesti tämän päätöksen julkaiseminen Euroopan unionin virallisessa lehdessä antaa oikeuden vastustaa tämän artiklan ensimmäisessä kohdassa tarkoitettua eritelmän muutosta kahden kuukauden kuluessa päätöksen julkaisupäivästä.

(1) EUVL L 347, 20.12.2013, s. 671.

LIITE

”PLA I LLEVANT”

PDO-ES-A1038-AM03

Hakemuksen jättöpäivä: 11.2.2016

TUOTTEEN ERITELMÄÄN TEHTÄVÄÄ MUUTOSTA KOSKEVA PYYNTÖ

1. Muutokseen sovellettavat säännöt

Asetuksen (EU) N:o 1308/2013 105 artikla – Muu kuin vähäinen muutos

2. Muutoksen kuvaus ja perustelut

2.1 Tuote-eritelmän tarkastamisen delegointi valvontaelimelle

Sen jälkeen kun Espanjan kansallinen akkreditointi- ja varmennusviranomainen (Spanish National Accreditation and Certification Authority, ENAC) akkreditoi suojatun alkuperänimityksen ”Pla i Llevant” sääntelyneuvoston helmikuussa 2012, toimivaltainen viranomainen delegoi tälle alkuperänimitykseen sovellettavan tuote-eritelmän vaatimustenmukaisuuden tarkastamisen.

Muutos koskee ainoastaan tuote-eritelmän kohtaa 9, ei koko yhtenäistä asiakirjaa.

2.2 Rajatun alueen laajentaminen

Muutos koskee rajatun alueen muuttamista siten, että se sisältää Santanyin kunnan.

Sen vuoksi muutetaan tuote-eritelmän kohtaa 4 ja yhtenäisen asiakirjan kohtaa 5.

Muutoksen perustelut ovat seuraavat:

— Santanyin kunta sijaitsee sellaisten kuntien (esimerkiksi Campos ja Felanitx) vieressä, joita suojattu alkuperänimitys ”Pla i Llevant” koskee.

— Viininvalmistuksella on pitkä historia Santanyin kunnassa.

— Kyseisen kunnan ympäristölliset ja maaperään liittyvät ominaisuudet eivät poikkea niiden maantieteellisten alueiden ominaisuuksista, joihin suojattua alkuperänimitystä ”Pla i Llevant” tällä hetkellä sovelletaan.

— Santanyissa alkuperänimitykseen ”Pla i Llevant” sovellettavien sääntöjen mukaisesti kasvatetuista viiniköynnöksistä saaduille viinirypäleille on tehty tutkimuksia.

— Tutkimuksissa on osoitettu, että Santanyin viinirypäleistä tehty viini täyttää alkuperänimitykselle ”Pla i Llevant” asetetut (fyysiset, kemialliset ja aistinvaraiset) laatuvaatimukset.

Alueen sisällyttäminen suojattuna kuntana alkuperänimityksen ”Pla i Llevant” piiriin kuuluvien viinien tuottamiseksi on täysin perusteltua.

YHTENÄINEN ASIAKIRJA

1. Rekisteröity nimitys

Pla I Llevant

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

4. Kuohuviini

8. Helmeilevä viini

4. Viinin/viinien kuvaus

Viini – Valkoviinit ja roseeviinit

Valkoviinit ja roseeviinit ovat kirkkaita, läpinäkyviä ja selkeitä, ja niissä on tuore, hedelmäinen aromi. Suutuntuma on raikas, avoin ja hedelmäinen. Tynnyrissä kypsytetyissä valkoviineissä on tällä menetelmällä valmistetuille viineille tyypillinen aromi. Suutuntuma on täyteläinen, kermainen, strukturoitu ja viipyilevä.

Rikkidioksidi: 240 jos > 5 g/l glukoosia ja fruktoosia.

Niiden määritysparametrien arvon, joita ei anneta tässä, on oltava asiaa koskevien EU:n säännösten mukaisia.

Yleiset analyyttiset ominaisuudet

Kokonaisalkoholipitoisuus enintään (til-%) Kokonaisalkoholipitoisuus vähintään (til-%) 10,5 Vähimmäishappopitoisuus 4,5 milliekvivalenttia/litra Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra) 180

Viini – Punaviinit

Punaviinit ovat kirkkaita, pirteitä ja selkeitä, ja ne ovat väriltään syvän- tai keskisyvänpunaisia. Nuorten viinien aromi on raikkaan hedelmäinen kun taas kypsissä viineissä on voimakkaan hedelmäinen aromi, joka on vahvistunut tynnyrissä kypsymisen aikana. Suutuntuma on elegantti, miellyttävä, täyteläinen, tasapainoinen ja samettinen, ja siitä jää lämmin viipyilevä maku.

Rikkidioksidi: 180 jos > 5 g/l glukoosia ja fruktoosia.

Niiden määritysparametrien arvon, joita ei anneta tässä, on oltava asiaa koskevien EU:n säännösten mukaisia.

Yleiset analyyttiset ominaisuudet

Kokonaisalkoholipitoisuus enintään (til-%) Kokonaisalkoholipitoisuus vähintään (til-%) 11 Vähimmäishappopitoisuus 4,5 milliekvivalenttia/litra Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra) 140

Väkevä viini

Väkevät viinit ovat väriltään oljenkeltaisia, ja väri vivahtaa reunoilla vihreästä kultaan. Punaviinien väri vaihtelee intensiivisestä punaisesta purppuraan. Ne ovat kirkkaita ja selkeitä. Valkoviineissä voi erottaa kypsiä kukkaisia aromeja ja aavistuksen sokeriliemessä säilötyistä hedelmistä. Punaviineissä voi tuntea hillon, rusinoiden ja pähkinöiden aromeja. Niiden happopitoisuus on hyvä, ja ne ovat tasapainoisia ja elegantteja.

Rikkidioksidi: 175 jos > 5 g/l glukoosia ja fruktoosia.

Haihtuvien happojen pitoisuus on enintään 25 milliekvivalenttia/litra, sillä näiden viinien kokonaisalkoholipitoisuus on vähintään 15 tilavuusprosenttia. Tämä kuuluu asetuksen (EY) N:o 606/2009 liitteessä I C olevassa 3 kohdassa vahvistetun poikkeuksen piiriin.

Niiden määritysparametrien arvon, joita ei anneta tässä, on oltava asiaa koskevien EU:n säännösten mukaisia.

Yleiset analyyttiset ominaisuudet

Kokonaisalkoholipitoisuus enintään (til-%) Kokonaisalkoholipitoisuus vähintään (til-%) 15 Vähimmäishappopitoisuus 4,5 milliekvivalenttia/litra Haihtuvien happojen pitoisuus enintään (milliekvivalenttia/litra) 25 Kokonaisrikkidioksidipitoisuus enintään (milligrammaa/litra) 130

Kuohuviini

Nuoret kuohuviinit ovat lähes värittömiä. Tynnyrissä kypsytettyjen kuohuviinien väri on intensiivisempi. Roseekuohuviinien väri on sipulin kuoren värin ja vaaleanpunertavan violetin väliltä.

Viinit ovat aina kirkkaita. Kuplat ovat erittäin pieniä ja vapautuvat hitaasti pitkän ajan kuluessa muodostaen pitkiä ketjuja. Viinin bukee muistuttaa siitä, että se tehdään muista viineistä viinisakan autolyysin avulla. Suutuntuma on tasapainoisen hapokas ilman karheutta. Jälkimaku on puhdas ja viipyilevä.

Niiden määritysparametrien arvon, joita ei anneta tässä, on oltava asiaa koskevien EU:n säännösten mukaisia.

Yleiset analyyttiset ominaisuudet

Kokonaisalkoholipitoisuus enintään (til-%) Kokonaisalkoholipitoisuus vähintään (til-%) 11 Vähimmäishappopitoisuus 4,5 milliekvivalenttia/litra Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra) 160

Helmeilevä viini

Valkoiset helmeilevät viinit ovat väriltään oljenkeltaisia, ja väri vivahtaa reunoilla vaaleaan kultaan. Roseeviinit ovat väriltään keskisyviä, pinkinvioletteja.

Viinit ovat kirkkaita ja selkeitä. Kuplat ja niiden muodostamat ketjut ovat pieniä. Aromi on hedelmäinen, ja siinä maistuu toisen käymisen bukee. Suutuntuma on raikas ja hedelmäinen, jälkimaku on viipyilevä.

Niiden määritysparametrien arvon, joita ei anneta tässä, on oltava asiaa koskevien EU:n säännösten mukaisia.

Yleiset analyyttiset ominaisuudet

Kokonaisalkoholipitoisuus enintään (til-%) Kokonaisalkoholipitoisuus vähintään (til-%) 10 Vähimmäishappopitoisuus 4,5 milliekvivalenttia/litra Haihtuvien happojen pitoisuus enintään (milliekvivalenttia/litra) 13,3 Kokonaisrikkidioksidipitoisuus enintään (milligrammaa/litra) 160

5. Viininvalmistustavat

a. Olennaiset viininvalmistusmenetelmät

Erityinen viininvalmistusmenetelmä

Viinirypäleiden, rypälemehun ja viinin käsittelyssä käytetyt menetelmät sekä käymisen ja prosessin valvonta on suunniteltava niin, että tuloksena on mahdollisimman laadukkaita tuotteita. Rypälemehun ja viinin uuttamiseen on käytettävä vain mekaanisia järjestelmiä, jotka eivät vahingoita tai riko rypäleiden kiinteitä osia. Sellaisten menetelmien käyttö, joissa viinirypäleitä esikuumennetaan tai rypälemehua tai viiniä kuumennetaan puristejäämän kanssa väriaineen uuttamisen edistämiseksi, on kielletty. Rypälemehun tai viinin uuttamiseen ja niiden erottamiseen puristejäämästä on käytettävä asianmukaista painetta niin, että tuotos on enintään 70 litraa viiniä 100:aa kilogrammaa korjattua satoa kohti.

b. Enimmäistuotokset

11 000 hehtolitraa hehtaaria kohden

77 hehtolitraa hehtaaria kohden

6. Rajattu alue

Alkuperänimityksen ”Pla i Llevant” piiriin kuuluvien viinien tuotantoalue käsittää seuraavat kunnat, jotka sijaitsevat Mallorcan saarella: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, Petra, Porreres, Sant Joan, Sant Llorenc des Cardassar, Santa Margalida, Santanyi, Sineu ja Vilafranca de Bonany, jotka sääntelyneuvosto on luokitellut soveltuviksi ilmoitettujen viinirypälelajikkeiden tuotantoa varten.

7. Pääasialliset viininvalmistuksessa käytettävät rypälelajikkeet

PENSAL BLANCA, synonyymi: MOLL

CALLET

GORGOLLASSA

GIRO ROS

FOGONEU

MANTO NEGRO

8. Yhteyden/yhteyksien kuvaus

Viini

Viiniköynnösten ominaispiirteet syntyvät alueen saariluonteesta ja sijainnista lähes merenpinnan tasolla. Alueen ”Embat”-tuuli tuo mukanaan viileyttä, kosteutta ja suolaisuutta. Se vaikuttaa viininviljelyyn, sillä kesäleikkausten myötä rypäleet ovat alttiita erittäin suolapitoiselle ilmalle. Runsas auringonpaiste edistää fenoliyhdisteiden synteesiä, lisää aromeja ja alkoholipitoisuutta ja saa aikaan punaviinien syvän tai keskisyvän värin ja valkoviinien kirkkauden. Kalkkinen maaperä lisää aromaattisuutta. Nämä tekijät vaikuttavat siihen, että ”Pla i Llevant” -viinien ominaisuudet ovat ainutlaatuiset ja niiden happoisuus on tasalaatuista, mikä antaa viineille niiden tyypillisen rakenteen ja voimakkuuden.

Kuohuviini, helmeilevä viini ja väkevä viini

Suojatun alkuperänimityksen ”Pla i Llevant” piiriin kuuluvien kuohuviinien, helmeilevien viinien ja väkevien viinien erityisominaisuudet syntyvät niiden valmistuksessa perustana käytettävien viinien laadusta.

9. Olennaiset lisäedellytykset

Oikeudellinen kehys:

Kansallisessa lainsäädännössä

Lisäedellytyksen tyyppi: Merkintöjä koskevat lisäsäännökset

Edellytyksen kuvaus:

Merkinnässä on oltava nimi ja tunnus ”Pla i Llevant” DO

Oikeudellinen kehys:

Kansallisessa lainsäädännössä

Lisäedellytyksen tyyppi: Pullottaminen rajatulla maantieteellisellä alueella

Edellytyksen kuvaus:

Pullottamisen on tapahduttava tuotantoalueella, koska sillä on suuri merkitys lopputuotteen laadulle. Parhaat olosuhteet saavutetaan varmemmin, jos pullotus tapahtuu alkuperänimityksellä suojattujen viinitilojen kanssa samalle alueelle sijoittautuneissa yrityksissä, jotka työskentelevät suoraan viinitilojen valvonnassa, koska niillä on erityisosaamista ja etenkin koska ne tuntevat perusteellisesti kyseessä olevien viinien erityisominaisuudet. Pulloissa, joissa viini myydään kuluttajille, on oltava sinetit, etiketit ja valvontaelimen antama toinen, numeroitu merkintä, joka on kiinnitettävä viinitilalla. Valvontaelimelle on ilmoitettava etukäteen kirjallisesti, jos aiotaan varastoida toiselta maantieteelliseltä alueelta peräisin olevaa viiniä. Varastointi sallitaan, jos viini on pulloissa, joiden tilavuus on < 15 litraa ja pullojen merkinnät on tehty alkuperäpaikassa.

Linkki eritelmään

http://www.caib.es/sites/qualitatagroalimentaria/es/pla_i_llevant-46239/